title: 2016 m. rugsėjo 26 d. Komisijos įgyvendinimo reglamentas (ES) 2016/1766, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Korčulansko maslinovo ulje (SKVN)]

text:
5.10.2016

               LT

               Europos Sąjungos oficialusis leidinys

               L 270/1

         KOMISIJOS ĮGYVENDINIMO REGLAMENTAS (ES) 2016/1766
   2016 m. rugsėjo 26 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Korčulansko maslinovo ulje (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Kroatijos paraiška įregistruoti pavadinimą „Korčulansko maslinovo ulje“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Korčulansko maslinovo ulje“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Korčulansko maslinovo ulje“ (SKVN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.5 klasei „Aliejus ir riebalai (sviestas, margarinas, aliejus ir kt.)“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. rugsėjo 26 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 187, 2016 5 26, p. 21.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2011 m. spalio 12 d. Komisijos įgyvendinimo reglamentas (ES) Nr. 1009/2011, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
13.10.2011

               LT

               Europos Sąjungos oficialusis leidinys

               L 268/12

         KOMISIJOS ĮGYVENDINIMO REGLAMENTAS (ES) Nr. 1009/2011
   2011 m. spalio 12 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:
   Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje,
   PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja 2011 m. spalio 13 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. spalio 12 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  58,3

                  EC

                  36,3

                  MA

                  46,5

                  MK

                  42,0

                  ZZ

                  45,8

                  0707 00 05

                  AL

                  65,0

                  MK

                  64,2

                  TR

                  132,0

                  ZZ

                  87,1

                  0709 90 70

                  TR

                  123,3

                  ZZ

                  123,3

                  0805 50 10

                  AR

                  68,2

                  BR

                  38,2

                  CL

                  60,5

                  TR

                  70,3

                  UY

                  56,8

                  ZA

                  80,8

                  ZZ

                  62,5

                  0806 10 10

                  BR

                  245,1

                  CL

                  79,6

                  MK

                  85,4

                  PE

                  228,3

                  TR

                  116,1

                  US

                  275,5

                  ZA

                  65,0

                  ZZ

                  156,4

                  0808 10 80

                  CL

                  69,1

                  CN

                  86,4

                  NZ

                  123,4

                  ZA

                  92,8

                  ZZ

                  92,9

                  0808 20 50

                  CL

                  85,4

                  CN

                  55,3

                  TR

                  107,9

                  ZZ

                  82,9

         (1)  Šalių nomenklatūra yra nustatyta Komisijos Reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2011 m. gruodžio 21 d. Komisijos įgyvendinimo reglamentas (ES) Nr. 1371/2011, kuriuo iš dalies keičiamas Įgyvendinimo reglamentas (ES) Nr. 961/2011, kuriuo dėl avarijos Fukušimos branduolinėje elektrinėje nustatomi specialūs Japonijos kilmės arba iš jos išsiųstų pašarų ir maisto produktų importo reikalavimai  Tekstas svarbus EEE

text:
22.12.2011

               LT

               Europos Sąjungos oficialusis leidinys

               L 341/41

         KOMISIJOS ĮGYVENDINIMO REGLAMENTAS (ES) Nr. 1371/2011
   2011 m. gruodžio 21 d.
   kuriuo iš dalies keičiamas Įgyvendinimo reglamentas (ES) Nr. 961/2011, kuriuo dėl avarijos Fukušimos branduolinėje elektrinėje nustatomi specialūs Japonijos kilmės arba iš jos išsiųstų pašarų ir maisto produktų importo reikalavimai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (1), ypač į jo 53 straipsnio 1 dalies b punkto ii papunktį,
   kadangi:

               (1)

               Reglamento (EB) Nr. 178/2002 53 straipsnyje nustatyta galimybė Sąjungai imtis atitinkamų iš trečiųjų šalių importuojamiems maisto produktams ir pašarams taikomų skubių priemonių, kuriomis siekiama apsaugoti žmonių ir gyvūnų sveikatą arba aplinką, jeigu pavienių valstybių narių taikytomis priemonėmis tinkamai išvengti pavojaus neįmanoma;

               (2)

               po 2011 m. kovo 11 d. įvykusios avarijos Fukušimos (Fukushima) branduolinėje elektrinėje Komisijai pranešta, kad tam tikruose Japonijos kilmės maisto produktuose, kaip antai piene ir špinatuose, radionuklidų lygis viršijo Japonijoje nustatytus maisto produktų taršos lygius. Ši tarša gali būti pavojinga Sąjungos gyventojų ir gyvūnų sveikatai, todėl buvo priimtas Komisijos įgyvendinimo reglamentas (ES) Nr. 297/2011 (2);

               (3)

               Japonijos valdžios institucijos stebi maisto produktų ir pašarų radioaktyvumo lygį, ir remiantis tyrimų rezultatais galima teigti, kad tam tikruose netoli Fukušimos branduolinės elektrinės esančių prefektūrų maisto produktuose ir pašaruose radioaktyvumo lygis tebėra didesnis nei nustatyta riba. Todėl reikėtų trimis mėnesiais pratęsti priemonių taikymo laikotarpį;

               (4)

               Japonijos valdžios institucijos paėmė daug Nagano (Nagana) prefektūroje pagamintų maisto produktų ir pašarų mėginių, ir remiantis rezultatais galima teigti, kad avarija Fukušimos branduolinėje elektrinėje labai nestipriai paveikė pašarų ir maisto produktų gamybą šioje prefektūroje, nes iš daugiau nei 1 800 Nagano pašarų ir maisto produktų mėginių tik vieno grybų mėginio radioaktyvumo lygis viršijo didžiausią leidžiamą lygį. Beveik visų mėginių radioaktyvumas buvo nenustatomo lygio ir tik kelių mėginių – didelis. Todėl reikėtų išbraukti minėtą prefektūrą iš paveiktos zonos, kurios kilmės visus pašarus ir maisto produktus reikalaujama tikrinti prieš eksportuojant į Sąjungą, prefektūrų sąrašo;

               (5)

               iki šiol gauti tyrimų, kuriuos atlieka importo kontrolę vykdančios valstybių narių kompetentingos institucijos, rezultatai labai palankūs – panašu, kad Japonijos valdžios institucijos tinkamai ir veiksmingai taiko į ES eksportuojamiems pašarams ir maisto produktams nustatytas kontrolės priemones. Todėl kitą kartą peržiūrint priemones reikėtų apsvarstyti galimybę mažinti importo kontrolės dažnį;

               (6)

               kadangi jodo-131 pusėjimo trukmė trumpa (apytiksliai 8 dienos), o pastaruoju metu apie naujus jodo-131 išmetimo į aplinką atvejus nepranešta, pašaruose, maisto produktuose ar aplinkoje jodo-131 nebenustatoma. Naujų jodo-131 išmetimo atvejų tikimybė labai nedidelė, todėl reikėtų panaikinti reikalavimą atlikti tyrimus dėl jodo-131;

               (7)

               kad būtų paprasčiau išduoti patvirtinimus, reikėtų įgalioti kompetentingą instituciją paskirti instanciją, kuri būtų įgaliota tam tikrais atvejais Japonijos kompetentingos institucijos įgaliojimu ir jai prižiūrint pasirašyti patvirtinimus;

               (8)

               todėl Įgyvendinimo reglamentą (ES) Nr. 961/2011 reikėtų atitinkamai iš dalies keisti;

               (9)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Keitimo nuostatos
   Reglamentas (ES) Nr. 961/2011 iš dalies keičiamas taip:

               1.

               2 straipsnio 3 dalis pakeičiama taip:
               „3.   Prie visų 1 straipsnyje nurodytų produktų siuntų pridedama deklaracija, kuria patvirtinama, kad:

                           a)

                           produktas gautas ir (arba) apdorotas iki 2011 m. kovo 11 d.; arba

                           b)

                           produkto kilmės prefektūros nėra Fukušimos (Fukushima), Gunmos (Gunma), Ibarakio (Ibaraki), Točigio (Tochigi), Miagio (Miyagi), Jamanašio (Yamanashi), Saitamos (Saitama), Tokijo (Tokyo), Čibos (Chiba), Kanagavos (Kanagawa) ir Šidzuokos (Shizuoka) prefektūros ir jis nėra siunčiamas iš šių prefektūrų; arba

                           c)

                           produktas siunčiamas iš Fukušimos (Fukushima), Gunmos (Gunma), Ibarakio (Ibaraki), Točigio (Tochigi), Miagio (Miyagi), Jamanašio (Yamanashi), Saitamos (Saitama), Tokijo (Tokyo), Čibos (Chiba), Kanagavos (Kanagawa) ir Šidzuokos (Shizuoka) prefektūrų, tačiau jos nėra produkto kilmės prefektūros ir tranzito metu produktas nebuvo paveiktas radioaktyvios spinduliuotės; arba

                           d)

                           jei produkto kilmės prefektūros yra Fukušimos (Fukushima), Gunmos (Gunma), Ibarakio (Ibaraki), Točigio (Tochigi), Miagio (Miyagi), Jamanašio (Yamanashi), Saitamos (Saitama), Tokijo (Tokyo), Čibos (Chiba), Kanagavos (Kanagawa) ir Šidzuokos (Shizuoka) prefektūros, radionuklidų cezio-134 ir cezio-137 lygis jame neviršija didžiausių lygių, nustatytų šio reglamento II priede.“

               2.

               2 straipsnio 5 dalis pakeičiama taip:
               „5.   3 dalyje nurodyta deklaracija rengiama pagal I priede pateiktą pavyzdį. 3 dalies a, b arba c punktuose nurodytų produktų deklaracijas pasirašo Japonijos kompetentingos institucijos įgaliotas atstovas arba Japonijos kompetentingos institucijos įgaliotos instancijos įgaliotas atstovas, veikiantis tos institucijos įgaliojimu ir jai prižiūrint. Prie 3 dalies d punkte nurodytos produktų deklaracijos, pasirašytos Japonijos kompetentingos institucijos įgalioto atstovo, pridedama mėginių ėmimo ir tyrimų rezultatų ataskaita.“

               3.

               5 straipsnio 1 dalis pakeičiama taip:
               „1.   Pasienio kontrolės posto arba nustatyto įvežimo punkto kompetentingos institucijos:

                           a)

                           patikrina visų 1 straipsnyje nurodytų produktų siuntų dokumentus; ir

                           b)

                           atlieka tapatumo ir fizinius patikrinimus, įskaitant laboratorinius tyrimus dėl cezio-134 ir cezio-137, patikrindamos bent:

                                       —

                                       10 % 2 straipsnio 3 dalies d punkte nurodytų produktų siuntų, ir

                                       —

                                       20 % 2 straipsnio 3 dalies b ir c punktuose nurodytų produktų siuntų.“

               4.

               10 straipsnio antroje dalyje nurodyta data „2011 m. gruodžio 31 d.“ pakeičiama data „2012 m. kovo 31 d.“

               5.

               I priedas pakeičiamas šio reglamento priedu.

         2 straipsnis
   Įsigaliojimas
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gruodžio 21 d.

            Komisijos vardu

            Pirmininkas

         José Manuel BARROSO

      (1)  OL L 31, 2002 2 1, p. 1.

      (2)  OL L 252, 2011 9 28, p. 10.

      PRIEDAS

            „I PRIEDAS


title: 2017 m. gegužės 10 d. Komisijos įgyvendinimo reglamentas (ES) 2017/795, kuriuo apdoroto paviršiaus nanodalelių pavidalo pirogeninis sintetinis amorfinis silicio dioksidas patvirtinamas kaip esama veiklioji medžiaga, skirta 18-o tipo biocidiniams produktams gaminti (Tekstas svarbus EEE. )

text:
11.5.2017

               LT

               Europos Sąjungos oficialusis leidinys

               L 120/10

         KOMISIJOS ĮGYVENDINIMO REGLAMENTAS (ES) 2017/795
   2017 m. gegužės 10 d.
   kuriuo apdoroto paviršiaus nanodalelių pavidalo pirogeninis sintetinis amorfinis silicio dioksidas patvirtinamas kaip esama veiklioji medžiaga, skirta 18-o tipo biocidiniams produktams gaminti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
   kadangi:

               (1)

               Komisijos deleguotajame reglamente (ES) Nr. 1062/2014 (2) pateikiamas esamų veikliųjų medžiagų, kurias reikia įvertinti, kad būtų galima patvirtinti kaip tinkamas biocidinių produktų gamybai, sąrašas. Tame sąraše yra silicio dioksidas (kaip nanomedžiaga, suformuota iš agregatų ir aglomeratų), kurio pavadinimas po šio vertinimo turi būti pakeistas į apdoroto paviršiaus nanodalelių pavidalo pirogeninį sintetinį amorfinį silicio dioksidą;

               (2)

               buvo įvertinta, ar apdoroto paviršiaus nanodalelių pavidalo pirogeninį sintetinį amorfinį silicio dioksidą galima naudoti 18-o tipo produktams (insekticidams, akaricidams ir kitų nariuotakojų kontrolės produktams), aprašytiems Reglamento (ES) Nr. 528/2012 V priede, gaminti;

               (3)

               Prancūzija buvo paskirta vertinančiąja kompetentinga institucija ir 2015 m. gruodžio 18 d. pateikė vertinimo ataskaitą ir rekomendacijas;

               (4)

               pagal Deleguotojo reglamento (ES) Nr. 1062/2014 7 straipsnio 2 dalį 2016 m. spalio 11 d. Biocidinių produktų komitetas, atsižvelgdamas į vertinančiosios kompetentingos institucijos išvadas, parengė Europos cheminių medžiagų agentūros nuomonę;

               (5)

               remiantis ta nuomone, galima tikėtis, kad 18-o tipo biocidiniai produktai, kurių sudėtyje yra apdoroto paviršiaus nanodalelių pavidalo pirogeninio sintetinio amorfinio silicio dioksido, atitinka Reglamento (ES) Nr. 528/2012 19 straipsnio 1 dalies b punkto kriterijus, jei laikomasi tam tikrų su jų naudojimu susijusių specifikacijų ir sąlygų;

               (6)

               todėl apdoroto paviršiaus nanodalelių pavidalo pirogeninį sintetinį amorfinį silicio dioksidą tikslinga patvirtinti kaip tinkamą naudoti 18-o tipo biocidiniams produktams gaminti, jei laikomasi tam tikrų specifikacijų ir sąlygų;

               (7)

               kadangi įvertintas apdoroto paviršiaus nanodalelių pavidalo pirogeninis sintetinis amorfinis silicio dioksidas yra nanomedžiaga, patvirtinimas turėtų būti taikomas tokioms nanomedžiagoms, kaip numatyta Reglamento (ES) Nr. 528/2012 4 straipsnio 4 dalyje, jei laikomasi tam tikrų su jų naudojimu susijusių specifikacijų ir sąlygų;

               (8)

               veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;

               (9)

               šiame reglamente nustatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Apdoroto paviršiaus nanodalelių pavidalo pirogeninis sintetinis amorfinis silicio dioksidas patvirtinamas kaip veiklioji medžiaga 18-o tipo biocidiniams produktams gaminti, jei laikomasi priede nustatytų specifikacijų ir sąlygų.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gegužės 10 d.

            Komisijos vardu

            Pirmininkas

         Jean-Claude JUNCKER

      (1)  OL L 167, 2012 6 27, p. 1.

      (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).

      PRIEDAS

                  Bendrinis pavadinimas

                  IUPAC pavadinimas
                  Identifikacijos numeriai

                  Mažiausias veikliosios medžiagos grynumo laipsnis (1)

                  Orientacinės struktūrinės savybės (2)

                  Patvirtinimo data

                  Patvirtinimo galiojimo pabaiga

                  Produkto tipas

                  Specialiosios sąlygos

                  Apdoroto paviršiaus nanodalelių pavidalo pirogeninis sintetinis amorfinis silicio dioksidas

                  IUPAC pavadinimas:
                  silanaminas, 1,1,1-trimetil-N-(trimetilsilil)-, hidrolizės produktai su siliciu
                  EB Nr. 272–697–1
                  CAS Nr. 68909–20–6

                  998 g/kg (branduolio grynumas, išmatuotas po iškaitinimo)

                              —

                              Anglies kiekis: 3,0–4,0 %;

                              —

                              Pirminių dalelių dydis: 6,9–8,6 nm;

                              —

                              Savitasis paviršiaus plotas: 217–225 m2/g;

                              —

                              Stabilių agreguotų dalelių dydis: > 70 nm;

                              —

                              Paviršiaus apdorojimas: > 90 % paviršiaus apdorota heksametilsilazanu (CAS 999–97–3)

                  2018 m. lapkričio 1 d.

                  2028 m. spalio 31 d.

                  18

                  Biocidinių produktų autorizacijos liudijimai išduodami laikantis šių sąlygų:

                              1.

                              vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą;

                              2.

                              atsižvelgiant į riziką, susijusią su įvertintomis naudojimo paskirtimis, produkto vertinime ypatingas dėmesys skiriamas profesionaliems naudotojams;

                              3.

                              jei produktų liekanų gali likti maiste arba pašaruose, įvertinama, ar reikia pakeisti esamą arba nustatyti naują didžiausią leidžiamąją koncentraciją (toliau – DLK) pagal Europos Parlamento ir Tarybos reglamentą (EB) Nr. 470/2009 (3) arba Europos Parlamento ir Tarybos reglamentą (EB) Nr. 396/2005 (4), ir imamasi tinkamų rizikos mažinimo priemonių siekiant užtikrinti, kad taikoma DLK nebūtų viršyta.

         (1)  Šioje skiltyje nurodytas grynumas – tai mažiausias veikliosios medžiagos, įvertintos pagal Reglamento (ES) Nr. 528/2012 89 straipsnio 1 dalį, grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji yra techniniu požiūriu lygiavertė įvertintai veikliajai medžiagai.

         (2)  Šioje skiltyje nurodytos struktūrinės savybės – tai veikliosios medžiagos, naudotos atliekant vertinimą pagal Reglamento (ES) Nr. 528/2012 89 straipsnio 1 dalį, struktūrinės savybės.

         (3)  2009 m. gegužės 6 d. Europos Parlamento ir Tarybos reglamentas (EB) Nr. 470/2009, nustatantis Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantis Tarybos reglamentą (EEB) Nr. 2377/90 ir iš dalies keičiantis Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (OL L 152, 2009 6 16, p. 11).

         (4)  2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).


title: 2016 m. birželio 20 d. Komisijos įgyvendinimo reglamentas (ES) 2016/988, kuriuo nustatomas kiekis, pridėtinas prie kiekio, nustatyto 2016 m. spalio 1 d.–gruodžio 31 d. laikotarpiui pagal Reglamentu (EB) Nr. 442/2009 leistas naudoti tarifines kvotas kiaulienos sektoriuje

text:
21.6.2016

               LT

               Europos Sąjungos oficialusis leidinys

               L 162/8

         KOMISIJOS ĮGYVENDINIMO REGLAMENTAS (ES) 2016/988
   2016 m. birželio 20 d.
   kuriuo nustatomas kiekis, pridėtinas prie kiekio, nustatyto 2016 m. spalio 1 d.–gruodžio 31 d. laikotarpiui pagal Reglamentu (EB) Nr. 442/2009 leistas naudoti tarifines kvotas kiaulienos sektoriuje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 2 ir 3 dalis,
   kadangi:

               (1)

               Komisijos reglamentu (EB) Nr. 442/2009 (2) leista naudoti tarifines metines kiaulienos sektoriaus produktų importo kvotas. Kvotos, nurodytos minėto reglamento I priedo B dalyje administruojamos taikant vienalaikio nagrinėjimo metodą;

               (2)

               2016 m. birželio 1–7 d. pateiktose 2016 m. liepos 1 d.–rugsėjo 30 d. kvotos dalies importo licencijų paraiškose nurodytas kiekis mažesnis už skirtą kiekį. Todėl reikėtų nustatyti kiekį, dėl kurio paraiškų nebuvo pateikta, ir jį pridėti prie kitai kvotos daliai numatyto kiekio;

               (3)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Kiekis, dėl kurio importo paraiškų pagal Reglamentą (EB) Nr. 442/2009 nebuvo pateikta, ir kuris turi būti pridėtas prie 2016 m. spalio 1 d.–gruodžio 31 d. kvotos daliai numatyto kiekio, yra nurodytas šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. birželio 20 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinio direktorato generalinis direktorius

      (1)  OL L 347, 2013 12 20, p. 671.

      (2)  2009 m. gegužės 27 d. Komisijos reglamentas (EB) Nr. 442/2009, kuriuo leidžiama naudoti Bendrijos tarifines kvotas kiaulienos sektoriuje ir nustatoma jų administravimo tvarka (OL L 129, 2009 5 28, p. 13).

      PRIEDAS

                  Eilės Nr.

                  Kiekis, dėl kurio paraiškų nepateikta, pridėtinas prie 2016 m. spalio 1 d.–gruodžio 31 d. laikotarpiui skirto kiekio
                  (kg)

                  09.4038

                  8 516 250

                  09.4170

                  1 230 500

                  09.4204

                  1 156 000


title: 2011 m. rugpjūčio 2 d. Komisijos įgyvendinimo reglamentas (ES) Nr. 769/2011, kuriuo numatomas išskirtinei Sąjungos paramai vaisių ir daržovių sektoriuje taikomas paskirstymo koeficientas

text:
3.8.2011

               LT

               Europos Sąjungos oficialusis leidinys

               L 200/18

         KOMISIJOS ĮGYVENDINIMO REGLAMENTAS (ES) Nr. 769/2011
   2011 m. rugpjūčio 2 d.
   kuriuo numatomas išskirtinei Sąjungos paramai vaisių ir daržovių sektoriuje taikomas paskirstymo koeficientas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendrą bendro žemės ūkio rinkų organizavimo reglamentą“) (1) ,
   atsižvelgdama į 2011 m. birželio 17 d. Komisijos įgyvendinimo reglamentą (ES) Nr. 585/2011, kuriuo nustatomos išskirtinės laikinosios paramos vaisių ir daržovių sektoriui priemonės (2), ypač į jo straipsnio 3 dalį,
   kadangi:

               (1)

               Įgyvendinimo reglamentu (ES) Nr. 585/2011 įvestos išskirtinės laikinosios paramos vaisių ir daržovių sektoriui priemonės po enterohemoraginės Escherichia coli (toliau – E. coli) bakterijos protrūkio Vokietijoje, turėjusio labai neigiamą poveikį Sąjungos vaisių ir daržovių rinkai;

               (2)

               remiantis valstybių narių pateikta informacija pagal Įgyvendinimo reglamento (ES) Nr. 585/2011 7 straipsnio 2 dalį, atrodo, kad prašymai Sąjungos paramai neviršijo to reglamento 2 straipsnyje nustatytos didžiausios paramos sumos; todėl tiems prašymams turi būti taikomas 100 % paskirstymo koeficientas;

               (3)

               siekiant skaidrumo, gamintojų organizacijos ir jai nepriklausantys gamintojai, kurie kreipėsi dėl Sąjungos paramos, turėtų būti greitai informuoti apie Komisijos nustatytą paskirstymo koeficientą; dėl tos priežasties ir siekiant užtikrinti veiksmingą priemonės valdymą, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Sąjungos paramos prašymai, kuriuos valstybės narės gavo 2011 m. gegužės 26 d. – birželio 30 d. laikotarpiu, ir apie kuriuos valstybių narių kompetentingos valdžios institucijos pranešė Komisijai pagal Įgyvendinimo reglamento (EB) Nr. 585/2011 7 straipsnio 2 dalį, turi būti patenkinti taikant 100 % paskirstymo koeficientą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugpjūčio 2 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 160, 2011 6 18, p. 71.


title: 2016 m. liepos 5 d. Komisijos įgyvendinimo reglamentas (ES) 2016/1091, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
6.7.2016

               LT

               Europos Sąjungos oficialusis leidinys

               L 180/33

         KOMISIJOS ĮGYVENDINIMO REGLAMENTAS (ES) 2016/1091
   2016 m. liepos 5 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. liepos 5 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinio direktorato generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  158,3

                  ZZ

                  158,3

                  0709 93 10

                  TR

                  139,4

                  ZZ

                  139,4

                  0805 50 10

                  AR

                  160,9

                  BO

                  231,1

                  CL

                  144,5

                  UY

                  176,5

                  ZA

                  169,1

                  ZZ

                  176,4

                  0808 10 80

                  AR

                  137,1

                  BR

                  90,2

                  CL

                  131,8

                  CN

                  115,2

                  NZ

                  136,5

                  US

                  149,7

                  UY

                  67,7

                  ZA

                  111,4

                  ZZ

                  117,5

                  0808 30 90

                  AR

                  155,2

                  CL

                  146,1

                  CN

                  78,3

                  ZA

                  128,5

                  ZZ

                  127,0

                  0809 10 00

                  TR

                  218,0

                  ZZ

                  218,0

                  0809 29 00

                  TR

                  331,3

                  ZZ

                  331,3

                  0809 30 10 , 0809 30 90

                  TR

                  126,8

                  ZZ

                  126,8

                  0809 40 05

                  TR

                  160,5

                  ZZ

                  160,5

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2011 m. liepos 29 d. Komisijos įgyvendinimo reglamentas (ES) Nr. 766/2011, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Ξύγαλο Σητείας (Xygalo Siteias)/Ξίγαλο Σητείας (Xigalo Siteias) (SKVN)]

text:
3.8.2011

               LT

               Europos Sąjungos oficialusis leidinys

               L 200/12

         KOMISIJOS ĮGYVENDINIMO REGLAMENTAS (ES) Nr. 766/2011
   2011 m. liepos 29 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Ξύγαλο Σητείας (Xygalo Siteias)/Ξίγαλο Σητείας (Xigalo Siteias) (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
   kadangi:

               (1)

               Remiantis Reglamento (EB) Nr. 510/2006 6 straipsnio 2 dalies pirma pastraipa, Graikijos paraiška įregistruoti pavadinimą Ξύγαλο Σητείας (Xygalo Siteias)/Ξίγαλο Σητείας (Xigalo Siteias) paskelbta Europos Sąjungos oficialiajame leidinyje
                   (2).

               (2)

               Prieštaravimo pareiškimų pagal Reglamento (EB) Nr. 510/2006 7 straipsnį Komisija negavo, todėl šis pavadinimas turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. liepos 29 d.

            Komisijos vardu, Pirmininko vardu

         Dacian CIOLOŞ

            Komisijos narys

      (1)  OL L 93, 2006 3 31, p. 12.

      (2)  OL C 312, 2010 11 17, p. 25.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.3 klasė.   Sūriai

      GRAIKIJA

         Ξύγαλο Σητείας (Xygalo Siteias)/Ξίγαλο Σητείας (Xigalo Siteias) (SKVN)


title: 2016 m. vasario 19 d. Komisijos įgyvendinimo reglamentas (ES) Nr. 2016/241, kuriuo panaikinamas cukraus produktų importo licencijos paraiškų Reglamentu (EB) Nr. 891/2009 leistoms naudoti kvotoms teikimo sustabdymas

text:
20.2.2016

               LT

               Europos Sąjungos oficialusis leidinys

               L 45/9

         KOMISIJOS ĮGYVENDINIMO REGLAMENTAS (ES) Nr. 2016/241
   2016 m. vasario 19 d.
   kuriuo panaikinamas cukraus produktų importo licencijos paraiškų Reglamentu (EB) Nr. 891/2009 leistoms naudoti kvotoms teikimo sustabdymas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 1 ir 3 dalis,
   kadangi:

               (1)

               Komisijos reglamentu (EB) Nr. 891/2009 (2) buvo leista naudoti metines tarifines cukraus sektoriaus produktų kvotas;

               (2)

               importo licencijų, kurių eilės Nr. 09.4320, paraiškų teikimas nuo 2015 m. rugsėjo 29 d. buvo sustabdytas Komisijos įgyvendinimo reglamentu (ES) 2015/1733 (3);

               (3)

               atsižvelgiant į gautus pranešimus apie nepanaudotas arba iš dalies panaudotas licencijas, vėl galima leisti importuoti tam tikrą cukraus produktų, kuriems suteiktas šis eilės numeris, kiekį. Todėl, remiantis Reglamento (EB) Nr. 891/2009 5 straipsnio 2 dalimi, reikėtų vėl leisti teikti paraiškas;

               (4)

               siekiant užtikrinti veiksmingą priemonės valdymą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Panaikinamas Reglamentu (ES) 2015/1733 nustatytas importo licencijų, kurių eilės Nr. 09.4320, paraiškų teikimo sustabdymas.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. vasario 19 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  2009 m. rugsėjo 25 d. Komisijos reglamentas (EB) Nr. 891/2009, kuriuo leidžiama naudoti tam tikras Bendrijos tarifines kvotas cukraus sektoriuje ir nustatoma jų administravimo tvarka (OL L 254, 2009 9 26, p. 82).

      (3)  2015 m. rugsėjo 28 d. Komisijos įgyvendinimo reglamentas (ES) 2015/1733, kuriuo [nustatomas paskirstymo koeficientas, taikomas kiekiui, nurodytam 2015 m. rugsėjo 8–14 d. pateiktose importo licencijų paraiškose pagal Reglamentu (EB) Nr. 891/2009 leistas naudoti cukraus sektoriaus produktų kvotas ir sustabdomas tokių paraiškų teikimas (OL L 252, 2015 9 29, p. 40).


title: 2016 m. gegužės 31 d. Komisijos įgyvendinimo reglamentas (ES) 2016/865, kuriuo inicijuojamas tyrimas dėl galimo antidempingo priemonių, nustatytų Įgyvendinimo reglamentu (ES) 2015/2384 tam tikrai importuojamai Kinijos Liaudies Respublikos kilmės aliuminio folijai, vengimo importuojant tam tikrą nežymiai pakeistą Kinijos Liaudies Respublikos kilmės aliuminio foliją ir įpareigojama tokius importuojamus produktus registruoti

text:
1.6.2016

               LT

               Europos Sąjungos oficialusis leidinys

               L 144/35

         KOMISIJOS ĮGYVENDINIMO REGLAMENTAS (ES) 2016/865
   2016 m. gegužės 31 d.
   kuriuo inicijuojamas tyrimas dėl galimo antidempingo priemonių, nustatytų Įgyvendinimo reglamentu (ES) 2015/2384 tam tikrai importuojamai Kinijos Liaudies Respublikos kilmės aliuminio folijai, vengimo importuojant tam tikrą nežymiai pakeistą Kinijos Liaudies Respublikos kilmės aliuminio foliją ir įpareigojama tokius importuojamus produktus registruoti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 13 straipsnio 3 dalį ir 14 straipsnio 5 dalį,
   informavusi valstybes nares,
   kadangi:
   A.   PRAŠYMAS

               (1)

               Europos Komisija (toliau – Komisija) gavo pagal pagrindinio reglamento 13 straipsnio 3 dalį ir 14 straipsnio 5 dalį pateiktą prašymą ištirti galimą antidempingo priemonių, nustatytų tam tikrai Kinijos Liaudies Respublikos (toliau – KLR) kilmės aliuminio folijai, vengimą importuojant tam tikrą nežymiai pakeistą KLR kilmės aliuminio foliją, ir nustatyti reikalavimą tokius importuojamus produktus registruoti.

               (2)

               Prašymas pateiktas 2015 m. balandžio 18 d. Pareiškėjas prašė neatskleisti jo tapatybės ir savo prašymą tinkamai pagrindė. Komisija mano esant pakankamai priežasčių neatskleisti pareiškėjo tapatybės.

         B.   PRODUKTAS

               (3)

               Su galimu priemonių vengimu susijęs produktas – KLR kilmės aliuminio folija, kurios storis ne mažesnis kaip 0,008 mm ir ne didesnis kaip 0,018 mm, be pagrindo, valcuota, bet daugiau neapdorota, suvyniota į ritinius, kurių plotis ne didesnis kaip 650 mm, o svoris didesnis kaip 10 kg, kurios KN kodas šiuo metu yra ex 7607 11 19 (TARIC kodas 7607111910) (toliau – nagrinėjamasis produktas). Šiam produktui taikomos šiuo metu galiojančios priemonės.

               (4)

               Su galimu vengimu susijusių tiriamųjų produktų esminės savybės yra tokios pačios kaip ankstesnėje konstatuojamojoje dalyje aprašyto nagrinėjamojo produkto. Tačiau jie gali būti atkaitinti arba ne, be to, jie pateikiami importui ir kaip:

                           —

                           aliuminio folija, kurios storis ne mažesnis kaip 0,007 mm, bet mažesnis kaip 0,008 mm, suvyniota į ritinius, neatsižvelgiant į ritinių plotį, arba

                           —

                           aliuminio folija, kurios storis ne mažesnis kaip 0,008 mm ir ne didesnis kaip 0,018 mm, suvyniota į ritinius, kurių plotis didesnis kaip 650 mm, arba

                           —

                           aliuminio folija, kurios storis didesnis kaip 0,018 mm, bet mažesnis kaip 0,021 mm, suvyniota į ritinius, neatsižvelgiant į ritinių plotį, arba

                           —

                           aliuminio folija, kurios storis ne mažesnis kaip 0,021 mm ir ne didesnis kaip 0,045 mm, suvyniota į ritinius, pateikiama bent dviejų sluoksnių, neatsižvelgiant į ritinių plotį.

               (5)

               Pirmiau apibūdintų pirmųjų trijų produktų KN kodas šiuo metu yra toks pat, kaip ir nagrinėjamojo produkto, tačiau TARIC kodai skiriasi (7607111930, 7607111940 ir 7607111950).

               (6)

               Paskutiniojo produkto KN kodas yra kitoks nei nagrinėjamojo produkto (t. y. KN kodas ex 7607 11 90), o TARIC kodai – 7607119045 ir 7607119080.

               (7)

               Visi pirmiau apibūdinti produktai taip pat yra KLR kilmės (toliau – tiriamieji produktai).

         C.   GALIOJANČIOS PRIEMONĖS

               (8)

               Šiuo metu galiojančios priemonės, kurių, kaip įtariama, vengiama, – antidempingo priemonės, nustatytos Komisijos įgyvendinimo reglamentu (ES) 2015/2384 (2) (toliau – galiojančios priemonės).

         D.   PAGRINDAS

               (9)

               Prašyme pateikta pakankamai prima facie įrodymų, kad vengiama nagrinėjamajam produktui nustatytų antidempingo priemonių, pasitelkiant praktiką, procesą arba veiklą, kurių negalima paaiškinti jokia kita pakankamai pagrįsta priežastimi ar pateisinančiomis ekonominėmis aplinkybėmis, išskyrus antidempingo muito nustatymą.

               (10)

               Pateikti toliau nurodyti prima facie įrodymai.

               (11)

               Remdamasis 2008–2015 m. laikotarpio Kinijos eksporto statistiniais duomenimis ir Eurostato importo statistiniais duomenimis, pareiškėjas nustatė kiekvieno nežymiai pakeisto tiriamojo produkto importo raidą. Lygindamas nagrinėjamojo produkto importo raidą ir nežymiai pakeisto tiriamojo produkto importo raidą, pareiškėjas pateikė įrodymų, kad labai išaugo nežymiai pakeisto tiriamojo produkto importas ir tuo pačiu sumažėjo nagrinėjamojo produkto importas. Visų pirma, pareiškėjas parodė, kad nežymiai pakeistų tiriamųjų produktų importo apimtis buvo panaši į nagrinėjamojo produkto importo apimtis iki Tarybos reglamentu (EB) Nr. 925/2009 (3) nustatant pradines antidempingo priemones. Taigi, pareiškėjas įrodė, kad prekybos pobūdis pakito.

               (12)

               Be to, pareiškėjas dėl kiekvieno priemonių vengimo būdo pateikė išsamių įrodymų, kad toks priemonių vengimas yra plačiai paplitęs ir kad tam nėra kitos pakankamai pagrįstos priežasties arba ekonominių aplinkybių, išskyrus muito nustatymą.

               (13)

               Remdamasis turima informacija, pareiškėjas įrodė, kad dėl KLR kilmės nežymiai pakeistų tiriamųjų produktų eksporto kainų, taikant kiekvieną iš priemonių vengimo būdų, buvo priverstinai labai mažinamos Sąjungos pramonės kainos ir ji buvo priversta parduoti mažesnėmis kainomis. Taigi, KLR kilmės nežymiai pakeistų tiriamųjų produktų importas mažina taisomąjį antidempingo priemonių poveikį ir kiekio, ir kainos požiūriu.

               (14)

               Galiausiai, remdamasis pagrįstai prieinama informacija, pareiškėjas apskaičiavo dempingo skirtumą, iš kurio matyti, kad nežymiai pakeisti tiriamieji produktai, taikant kiekvieną iš šių priemonių vengimo būdų, pateko į Sąjungos rinką dempingo kainomis.

         E.   PROCEDŪRA

               (15)

               Atsižvelgdama į tai, kas išdėstyta pirmiau, Komisija priėjo prie išvados, jog esama pakankamai įrodymų tyrimo inicijavimui pagal pagrindinio reglamento 13 straipsnio 3 dalį pagrįsti ir nustatyti reikalavimą importuojamus tiriamuosius produktus registruoti pagal pagrindinio reglamento 14 straipsnio 5 dalį.

         a)   Klausimynai

               (16)

               Kad gautų informacijos, kurią mano esant reikalingą tyrimui, Komisija žinomiems KLR eksportuotojams ir (arba) gamintojams bei žinomoms eksportuotojų ir (arba) gamintojų asociacijoms, žinomiems Sąjungos importuotojams bei žinomoms importuotojų asociacijoms ir KLR valdžios institucijoms nusiųs klausimynus. Prireikus taip pat gali būti prašoma, kad informacijos pateiktų Sąjungos pramonė.

               (17)

               Bet kuriuo atveju visos suinteresuotosios šalys turėtų nedelsdamos, bet ne vėliau kaip per šio reglamento 3 straipsnyje nustatytą terminą, kreiptis į Komisiją ir per šio reglamento 3 straipsnio 1 dalyje nustatytą terminą paprašyti klausimyno, atsižvelgiant į tai, kad šio reglamento 3 straipsnio 2 dalyje nustatytas terminas taikomas visoms suinteresuotosioms šalims.

               (18)

               KLR valdžios institucijoms bus pranešta apie tyrimo inicijavimą.

         b)   Informacijos rinkimas ir suinteresuotųjų šalių išklausymas

               (19)

               Visos suinteresuotosios šalys raginamos raštu pareikšti savo nuomonę ir pateikti patvirtinamuosius dokumentus. Be to, Komisija gali išklausyti suinteresuotąsias šalis, jei jos raštu pateikia prašymą ir nurodo svarbias priežastis, dėl kurių jas reikėtų išklausyti.

         c)   Atleidimas nuo reikalavimo registruoti importuojamus produktus arba nuo priemonių

               (20)

               Remiantis pagrindinio reglamento 13 straipsnio 4 dalimi, importuojamiems tiriamiesiems produktams gali būti netaikomas registracijos reikalavimas arba priemonės, jeigu importas nelaikomas priemonių vengimu.

               (21)

               Kadangi priemonių gali būti vengiama ne Sąjungoje, atleidimas nuo reikalavimo pagal pagrindinio reglamento 13 straipsnio 4 dalį gali būti suteikiamas tiems KLR kilmės tiriamojo produkto gamintojams, kurie gali įrodyti, kad jie nėra susiję (4) su jokiu gamintoju, kuriam taikomos priemonės (5), ir kurie, kaip nustatyta, nevengia priemonių, kaip apibrėžta pagrindinio reglamento 13 straipsnio 1 ir 2 dalyse. Gamintojai, pageidaujantys būti atleisti nuo reikalavimo, per šio reglamento 3 straipsnio 3 dalyje nustatytą terminą turėtų pateikti tinkamai įrodymais pagrįstą prašymą.

         F.   REGISTRACIJA

               (22)

               Remiantis pagrindinio reglamento 14 straipsnio 5 dalimi, importuojamiems tiriamiesiems produktams taikomas registracijos reikalavimas siekiant užtikrinti, kad nuo tokio importuojamo produkto registracijos dienos galėtų būti taikomi reikiamo dydžio antidempingo muitai, jeigu atlikus tyrimą būtų nustatytas priemonių vengimas.

         G.   TERMINAI

               (23)

               Gero administravimo tikslais reikėtų nustatyti terminą, iki kurio:

                           —

                           suinteresuotosios šalys gali pranešti apie save Komisijai, pareikšti raštu savo nuomonę ir pateikti klausimyno atsakymus arba kitą informaciją, į kurią reikia atsižvelgti atliekant tyrimą,

                           —

                           Kinijos Liaudies Respublikos gamintojai gali prašyti atleisti nuo reikalavimo registruoti importuojamus produktus arba nuo priemonių,

                           —

                           suinteresuotosios šalys gali raštu pateikti prašymą, kad Komisija jas išklausytų.

               (24)

               Atkreipiamas dėmesys į tai, kad daugumos pagrindiniame reglamente išdėstytų procesinių teisių įgyvendinimas priklauso nuo to, ar per šio reglamento 3 straipsnyje nustatytą laikotarpį šalys pranešė apie save.

         H.   NEBENDRADARBIAVIMAS

               (25)

               Tais atvejais, kai suinteresuotoji šalis atsisako leisti susipažinti su būtina informacija, jos nepateikia per nustatytą terminą arba akivaizdžiai trukdo tyrimui, pagal pagrindinio reglamento 18 straipsnį išvados (teigiamos arba neigiamos) gali būti daromos remiantis turimais faktais.

               (26)

               Nustačius, kad suinteresuotoji šalis pateikė melagingą ar klaidinančią informaciją, į ją neatsižvelgiama ir gali būti remiamasi turimais faktais.

               (27)

               Jei suinteresuotoji šalis nebendradarbiauja arba bendradarbiauja tik iš dalies ir todėl išvados grindžiamos turimais faktais pagal pagrindinio reglamento 18 straipsnį, rezultatas gali būti mažiau palankus suinteresuotajai šaliai nei bendradarbiavimo atveju.

               (28)

               Jei atsakymas nepateikiamas kompiuterine forma, tai nelaikoma vengimu bendradarbiauti, jeigu suinteresuotoji šalis įrodo, kad atsakymo pateikimas reikalaujamu būdu sudarytų pernelyg didelių sunkumų ar nepagrįstų papildomų išlaidų. Suinteresuotoji šalis turėtų nedelsdama kreiptis į Komisiją.

         I.   TYRIMO TVARKARAŠTIS

               (29)

               Laikantis pagrindinio reglamento 13 straipsnio 3 dalies, tyrimas bus baigtas per devynis mėnesius nuo šio reglamento įsigaliojimo dienos.

         J.   ASMENS DUOMENŲ TVARKYMAS

               (30)

               Pažymima, kad visi per šį tyrimą surinkti asmens duomenys bus naudojami laikantis Europos Parlamento ir Tarybos reglamento (EB) Nr. 45/2001 (6).

         K.   BYLAS NAGRINĖJANTIS PAREIGŪNAS

               (31)

               Suinteresuotosios šalys gali prašyti, kad nagrinėjant bylą dalyvautų prekybos bylas nagrinėjantis pareigūnas. Bylas nagrinėjantis pareigūnas yra suinteresuotųjų šalių ir Komisijos tyrimo tarnybų tarpininkas. Bylas nagrinėjantis pareigūnas tikrina prašymus susipažinti su byla, ginčus dėl dokumentų konfidencialumo, prašymus pratęsti terminą ir trečiųjų šalių prašymus būti išklausytoms. Bylas nagrinėjantis pareigūnas gali surengti atskiros suinteresuotosios šalies klausymą ir veikti kaip tarpininkas, kad būtų visiškai įgyvendintos suinteresuotųjų šalių teisės į gynybą.

               (32)

               Prašymai išklausyti dalyvaujant bylas nagrinėjančiam pareigūnui turėtų būti teikiami raštu, o juose nurodomos prašymo priežastys. Bylas nagrinėjantis pareigūnas taip pat suteiks galimybę rengti klausymą, kuriame šalys galėtų pareikšti skirtingą požiūrį ir pateikti paneigiančių argumentų.

               (33)

               Daugiau informacijos ir kontaktinius duomenis suinteresuotosios šalys gali rasti bylas nagrinėjančio pareigūno tinklalapiuose Prekybos generalinio direktorato svetainėje http://ec.europa.eu/trade/trade-policy-and-you/contacts/hearing-officer/.

         PRIĖMĖ ŠĮ REGLAMENTĄ:
   1 straipsnis
   Pagal Reglamento (EB) Nr. 1225/2009 13 straipsnio 3 dalį inicijuojamas tyrimas, siekiant nustatyti, ar į Sąjungą importuojant Kinijos Liaudies Respublikos kilmės:

               —

               aliuminio foliją, kurios storis ne mažesnis kaip 0,007 mm, bet mažesnis kaip 0,008 mm, be pagrindo, valcuotą, bet daugiau neapdorotą, suvyniotą į ritinius, kurių svoris didesnis kaip 10 kg, neatsižvelgiant į plotį, atkaitintą arba neatkaitintą, arba

               —

               aliuminio foliją, kurios storis ne mažesnis kaip 0,008 mm ir ne didesnis kaip 0,018 mm, be pagrindo, valcuotą, bet daugiau neapdorotą, suvyniotą į ritinius, kurių svoris didesnis kaip 10 kg, o plotis didesnis kaip 650 mm, atkaitintą arba neatkaitintą, arba

               —

               aliuminio foliją, kurios storis didesnis kaip 0,018 mm, bet mažesnis kaip 0,021 mm, be pagrindo, valcuotą, bet daugiau neapdorotą, suvyniotą į ritinius, kurių svoris didesnis kaip 10 kg, neatsižvelgiant į plotį, atkaitintą arba neatkaitintą, arba

               —

               aliuminio foliją, kurios storis ne mažesnis kaip 0,021 mm ir ne didesnis kaip 0,045 mm, be pagrindo, valcuotą, bet daugiau neapdorotą, suvyniotą į ritinius, kurių svoris didesnis kaip 10 kg, neatsižvelgiant į plotį, atkaitintą arba neatkaitintą, pateikiamą bent dviejų sluoksnių,

         kurių KN kodai šiuo metu yra ex 7607 11 19 (TARIC kodai 7607111930, 7607111940 ir 7607111950) ir ex 7607 11 90 (TARIC kodai 7607119045 ir 7607119080), yra vengiama Įgyvendinimo reglamentu (ES) 2015/2384 nustatytų priemonių.
   2 straipsnis
   Vadovaudamosi Reglamento (EB) Nr. 1225/2009 13 straipsnio 3 dalimi ir 14 straipsnio 5 dalimi, muitinės imasi reikiamų veiksmų, kad būtų registruojami šio reglamento 1 straipsnyje nurodyti į Sąjungą importuojami produktai.
   Registracija baigiama po devynių mėnesių nuo šio reglamento įsigaliojimo dienos.
   Komisija reglamentu gali nurodyti muitinėms neberegistruoti į Sąjungą importuojamų produktų, kuriuos pagamino gamintojai, pateikę prašymą atleisti juos nuo registracijos reikalavimo ir, kaip nustatyta, atitinkantys atleidimo sąlygas.
   3 straipsnis
   1.   Komisijos klausimyno reikia prašyti per 15 dienų nuo šio reglamento įsigaliojimo dienos.
   2.   Jei suinteresuotosios šalys nori, kad tyrimo metu būtų atsižvelgta į jų pastabas, jos privalo pranešti apie save Komisijai, raštu pareikšti savo nuomonę ir pateikti klausimyno atsakymus arba kitą informaciją per 37 dienas nuo šio reglamento įsigaliojimo dienos, jeigu nenurodyta kitaip.
   3.   Kinijos Liaudies Respublikos gamintojai, pageidaujantys būti atleisti nuo reikalavimo registruoti importuojamus produktus arba nuo priemonių, turi pateikti tinkamai įrodymais pagrįstą prašymą per tą patį 37 dienų terminą.
   4.   Per tą patį 37 dienų terminą suinteresuotosios šalys taip pat gali prašyti, kad Komisija jas išklausytų.
   5.   Atliekant prekybos apsaugos tyrimus Komisijai pateikta informacija neturi būti saugoma autorių teisių. Prieš pateikdamos Komisijai informaciją ir (arba) duomenis, kurių autorių teisės priklauso trečiajai šaliai, suinteresuotosios šalys turi paprašyti autorių teisių subjekto specialaus leidimo, kuriuo būtų aiškiai leidžiama: a) Komisijai naudoti informaciją ir duomenis atliekant šį prekybos apsaugos tyrimą ir b) taip pateikti informaciją ir (arba) duomenis šio tyrimo suinteresuotosioms šalims, kad jos galėtų pasinaudoti savo teise į gynybą.
   6.   Visa laikyti konfidencialia prašoma rašytinė informacija, įskaitant šiame reglamente prašomą informaciją, užpildytus klausimynus ir suinteresuotųjų šalių susirašinėjimą, ženklinama „riboto naudojimo“ grifu (7).
   7.   Suinteresuotosios šalys, teikiančios „riboto naudojimo“ informaciją, pagal pagrindinio reglamento 19 straipsnio 2 dalį privalo kartu pateikti nekonfidencialią tokios informacijos santrauką, paženklintą grifu „suinteresuotosioms šalims susipažinti“. Santrauka turėtų būti pakankamai išsami, kad būtų galima tinkamai suprasti konfidencialios informacijos esmę. Jei konfidencialią informaciją teikianti suinteresuotoji šalis nepateikia reikiamos formos ir kokybės nekonfidencialios tokios informacijos santraukos, į tokią informaciją gali būti neatsižvelgta.
   8.   Visą informaciją ir prašymus, įskaitant nuskenuotus įgaliojimus ir sertifikatus, suinteresuotosios šalys raginamos pateikti e. paštu, o ilgus atsakymus įteikti asmeniškai arba registruotu paštu pastoviosios atminties kompaktiniame diske (CD-ROM) arba universaliajame diske (DVD). Naudodamos e. paštą suinteresuotosios šalys sutinka su elektroninio informacijos teikimo taisyklėmis, kurios pateiktos susirašinėjimo su suinteresuotosiomis šalimis nagrinėjant prekybos apsaugos bylas gairėse, paskelbtose Prekybos generalinio direktorato svetainėje http://trade.ec.europa.eu/doclib/docs/2011/june/tradoc_148003.pdf. Suinteresuotosios šalys turi nurodyti savo pavadinimą, adresą, telefono numerį ir veikiančio e. pašto adresą, be to, jos turėtų užtikrinti, jog nurodytas e. paštas yra veikiantis, oficialus kiekvieną dieną tikrinamas darbo e. paštas. Kai bus pateikti kontaktiniai duomenys, Komisija susisieks su suinteresuotosiomis šalimis tik e. paštu, nebent šios aiškiai nurodys pageidaujančios visus dokumentus iš Komisijos gauti kitomis ryšio priemonėmis arba nebent siųstinus dokumentus dėl jų pobūdžio tenka siųsti registruotu paštu. Išsamesnių taisyklių ir informacijos dėl susirašinėjimo su Komisija, įskaitant principus, taikomus e. paštu pateikiamai informacijai, suinteresuotosios šalys gali rasti minėtose susirašinėjimo su suinteresuotosiomis šalimis gairėse.
   Komisijos adresas susirašinėjimui:

               European Commission

               Directorate-General for Trade

               Directorate H

               Office: CHAR 04/039

               1040 Bruxelles/Brussel

               BELGIQUE/BELGIË

               E. paštas TRADE-AC-ALU-FOIL@ec.europa.eu

         4 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gegužės 31 d.

            Komisijos vardu

            Pirmininkas

         Jean-Claude JUNCKER

      (1)  OL L 343, 2009 12 22, p. 51.

      (2)  2015 m. gruodžio 17 d. Komisijos įgyvendinimo reglamentas (ES) 2015/2384, kuriuo nustatomas galutinis antidempingo muitas tam tikrai aliuminio folijai, kurios kilmės šalis yra Kinijos Liaudies Respublika, ir nutraukiamas tyrimas dėl importuojamos tam tikros aliuminio folijos, kurios kilmės šalis yra Brazilija, atlikus priemonių galiojimo termino peržiūrą pagal Tarybos reglamento (EB) Nr. 1225/2009 11 straipsnio 2 dalį (OL L 332, 2015 12 18, p. 63).

      (3)  2009 m. rugsėjo 24 d. Tarybos reglamentas (EB) Nr. 925/2009, kuriuo nustatomas galutinis antidempingo muitas ir laikinojo muito, nustatyto tam tikrai importuojamai Armėnijos, Brazilijos ir Kinijos Liaudies Respublikos kilmės aliumininei folijai, galutinis surinkimas (OL L 262, 2009 10 6, p. 1).

      (4)  Pagal 2015 m. lapkričio 24 d. Komisijos įgyvendinimo reglamento (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558), 127 straipsnį du asmenys laikomi susijusiais, jeigu įvykdoma viena iš šių sąlygų: a) vienas iš jų yra kito asmens įmonės vadovas arba darbuotojas; b) jie yra juridiškai pripažinti verslo partneriai; c) jie yra darbdavys ir darbuotojas; d) trečiasis asmuo yra tiesioginis arba netiesioginis abiejų šių asmenų 5 % įstatinio kapitalo arba akcijų su balso teise savininkas, valdytojas arba turėtojas; e) vienas iš jų tiesiogiai arba netiesiogiai valdo kitą; f) abu šie asmenys tiesiogiai arba netiesiogiai yra valdomi trečiojo asmens; g) abu šie asmenys tiesiogiai arba netiesiogiai valdo trečiąjį asmenį arba h) jie yra vienos šeimos nariai. Pagal 2013 m. spalio 9 d. Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1), 5 straipsnio 4 dalį asmuo – fizinis asmuo, juridinis asmuo ir bet kuris asmenų susivienijimas, kuris nėra juridinis asmuo, tačiau pagal Sąjungos arba nacionalinę teisę pripažįstamas galinčiu atlikti teisinius veiksmus.

      (5)  Tačiau net jei gamintojai yra susiję (pagal minėtą apibrėžtį) su bendrovėmis, kurioms taikomos galiojančios importuojamiems Kinijos Liaudies Respublikos kilmės produktams nustatytos priemonės, atleidimas nuo reikalavimo gali būti taikomas, jei nėra įrodymų, kad ryšiai su bendrovėmis, kurioms taikomos pradinės priemonės, buvo užmegzti arba jais naudotasi siekiant išvengti pradinių priemonių.

      (6)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).

      (7)  „Riboto naudojimo“ dokumentas yra konfidencialus dokumentas pagal Tarybos reglamento (EB) Nr. 1225/2009 (OL L 343, 2009 12 22, p. 51) 19 straipsnį ir PPO susitarimo dėl GATT 1994 VI straipsnio įgyvendinimo (Antidempingo susitarimo) 6 straipsnį. Toks dokumentas taip pat saugomas pagal Europos Parlamento ir Tarybos reglamento (EB) Nr. 1049/2001 (OL L 145, 2001 5 31, p. 43) 4 straipsnį.


title: 2016 m. gruodžio 14 d. Komisijos įgyvendinimo reglamentas (ES) 2017/61 dėl leidimo naudoti 4-alil-2,6-dimetoksifenolį ir eugenilacetatą kaip visų rūšių gyvūnų, išskyrus žuvų ir naminių paukščių, pašaro priedus (Tekstas svarbus EEE. )

text:
17.1.2017

                  LT

                  Europos Sąjungos oficialusis leidinys

                  L 13/181

            KOMISIJOS ĮGYVENDINIMO REGLAMENTAS (ES) 2017/61
      2016 m. gruodžio 14 d.
      dėl leidimo naudoti 4-alil-2,6-dimetoksifenolį ir eugenilacetatą kaip visų rūšių gyvūnų, išskyrus žuvų ir naminių paukščių, pašaro priedus
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:

                  (1)

                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Minėto reglamento 10 straipsnyje nustatyta, kad reikia iš naujo įvertinti priedus, kuriuos leista naudoti remiantis Tarybos direktyva 70/524/EEB (2);

                  (2)

                  neterminuotas leidimas naudoti 4-alil-2,6-dimetoksifenolį ir eugenilacetatą kaip visų rūšių gyvūnams skirtus pašaro priedus buvo suteiktas remiantis Tarybos direktyva 70/524/EEB. Vėliau, vadovaujantis Reglamento (EB) Nr. 1831/2003 10 straipsnio 1 dalimi, tie produktai įtraukti į pašarų priedų registrą kaip esami produktai. pakartotinis leidimas naudoti 4-alil-2,6-dimetoksifenolį ir eugenilacetatą naminiams paukščiams ir žuvims suteiktas nebus, nes pareiškėjas atsiėmė prašymą dėl šių medžiagų;

                  (3)

                  vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, buvo pateiktas prašymas iš naujo įvertinti 4-alil-2,6-dimetoksifenolį ir eugenilacetatą kaip visų rūšių gyvūnams skirtus pašaro priedus. Pareiškėjai paprašė šiuos priedus priskirti prie priedų kategorijos „jusliniai priedai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                  (4)

                  Europos maisto saugos tarnyba (toliau – Tarnyba) 2011 m. lapkričio 15 d. priimtoje nuomonėje (3) padarė išvadą, kad siūlomomis naudojimo sąlygomis 4-alil-2,6-dimetoksifenolis ir eugenilacetatas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad 4-alil-2,6-dimetoksifenolio ir eugenilacetato funkcija pašaruose yra panaši kaip ir maisto produktuose. Tarnyba jau padarė išvadą, kad veiksminga šias medžiagas naudoti maisto produktuose, nes jos pagerina maisto kvapą ir skonines savybes. Todėl šią išvadą galima taikyti ir pašarui. Tarnyba negali įvertinti 4-alil-2,6-dimetoksifenolio ir eugenilacetato naudojimo geriamajame vandenyje. Tačiau šios medžiagos gali būti naudojamos kombinuotajame pašare, kuriais vėliau šeriama su vandeniu;

                  (5)

                  siekiant užtikrinti geresnę kontrolę, turėtų būti nustatyti apribojimai ir sąlygos. Kadangi saugos sumetimais nebūtina nustatyti didžiausio kiekio ir atsižvelgti į Tarnybos atliktą pakartotinį vertinimą, rekomenduojamas kiekis turėtų būti nurodytas pašaro priedo etiketėje. Jei toks kiekis yra viršijamas, premiksų, kombinuotųjų pašarų ir pašarinių žaliavų etiketėse turėtų būti nurodyta tam tikra informacija;

                  (6)

                  Tarnyba padarė išvadą, kad 4-alil-2,6-dimetoksifenolis dirgina akis ir odą, o eugenilacetatas – tik odą. Todėl turėtų būti imtasi tinkamų apsaugos priemonių. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, Tarnyba patvirtino pašaro priedų pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                  (7)

                  4-alil-2,6-dimetoksifenolio ir eugenilacetato vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtas medžiagas;

                  (8)

                  kadangi saugos sumetimais nebūtina neatidėliotinai taikyti 4-alil-2,6-dimetoksifenolio ir eugenilacetato leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;

                  (9)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Leidimas
      Priede nurodytas medžiagas, priklausančias priedų kategorijai „jusliniai priedai“ ir funkcinei grupei „kvapieji junginiai“, leidžiama naudoti kaip gyvūnų pašaro priedus šio reglamento priede nustatytomis sąlygomis.
      2 straipsnis
      Pereinamojo laikotarpio priemonės
      1.   Priede nurodytas medžiagas ir premiksus, kurių sudėtyje yra tų medžiagų ir kurie buvo pagaminti ir paženklinti iki 2017 m. rugpjūčio 6 d. laikantis taisyklių, taikytų iki 2017 m. vasario 6 d., galima toliau teikti rinkai ir naudoti, kol pasibaigs turimos atsargos.
      2.   Priede nurodytus kombinuotuosius pašarus ir pašarines žaliavas, kurių sudėtyje yra priede nurodytų medžiagų, kurie buvo pagaminti ir paženklinti iki 2018 m. vasario 6 d. laikantis taisyklių, taikytų iki 2017 m. vasario 6 d., galima toliau teikti rinkai ir naudoti, kol pasibaigs turimos atsargos, jei jie skirti maistiniams gyvūnams.
      3.   Priede nurodytus kombinuotuosius pašarus ir pašarines žaliavas, kurių sudėtyje yra priede nurodytų medžiagų, kurie buvo pagaminti ir paženklinti iki 2019 m. vasario 6 d. laikantis taisyklių, taikytų iki 2017 m. vasario 6 d., galima toliau teikti rinkai ir naudoti, kol pasibaigs turimos atsargos, jei jie skirti nemaistiniams gyvūnams.
      3 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. gruodžio 14 d.

               Komisijos vardu

               Pirmininkas

            Jean-Claude JUNCKER

         (1)  OL L 268, 2003 10 18, p. 29.

         (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).

         (3)  EFSA Journal 2011; 9(12):2440.

         PRIEDAS

                     Priedo identifikavimo numeris

                     Leidimo turėtojo pavadinimas

                     Priedas

                     Sudėtis, cheminė formulė, aprašymas, analizės metodas

                     Gyvūno rūšis arba kategorija

                     Didžiausias amžius

                     Mažiausias kiekis

                     Didžiausias kiekis

                     Kitos nuostatos

                     Leidimo galiojimo terminas

                     Veikliosios medžiagos kiekis mg kilograme visaverčio pašaro, kurio drėgnis yra 12 %

                     (1)

                     (2)

                     (3)

                     (4)

                     (5)

                     (6)

                     (7)

                     (8)

                     (9)

                        Kategorija: jusliniai priedai. Funkcinė grupė: kvapieji junginiai

                     2b04051

                     —

                     4-alil-2,6-dimetoksifenolis

                        Priedo sudėtis

                     4-alil-2,6-dimetoksifenolis

                        Veikliosios medžiagos apibūdinimas

                     4-alil-2,6-dimetoksifenolis
                     Pagamintas cheminės sintezės būdu
                     Grynumas: ne mažiau kaip 98 %
                     Cheminė formulė: C11H14O3

                     CAS numeris 6627–88–9
                     FLAVIS Nr.: 04.051

                        Analizės metodas
                         (1)

                     4-alil-2,6-dimetoksifenolio nustatymas pašaro priede ir pašaro kvapiųjų medžiagų premiksuose:
                     dujų chromatografija, masės spektrometrija ir sulaikymo trukmės fiksavimas (GC-MS-RTL).

                     Visų rūšių gyvūnai, išskyrus žuvis ir naminius paukščius

                     —

                     —

                     —

                                 1.

                                 Priedas sumaišomas su pašaru kaip premiksas.

                                 2.

                                 Priedo ir premiksų naudojimo taisyklėse turi būti nurodytos laikymo ir stabilumo sąlygos.

                                 3.

                                 Rekomenduojamas didžiausias veikliosios medžiagos kiekis: 5 mg/kg visaverčio pašaro, kurio drėgnis 12 %.

                                 4.

                                 Priedo etiketėje nurodoma:
                                 „Rekomenduojamas didžiausias veikliosios medžiagos kiekis visaverčiame pašare, kurio drėgnis 12 %: 5 mg/kg“.

                                 5.

                                 Premiksų, pašarinių žaliavų ir kombinuotojo pašaro etiketėse nurodoma veikliosios medžiagos funkcinė grupė, identifikavimo numeris, pavadinimas ir pridėtas kiekis, jei viršijamas toliau nurodytas veikliosios medžiagos kiekis visaverčiame pašare, kurio drėgnis 12 %: 5 mg/kg.

                                 6.

                                 Priedo ir premiksų naudotojams pašarų ūkio subjektai nustato darbo procedūras ir atitinkamas organizacines priemones, kad būtų išvengta galimos rizikos, susijusios su sąlyčiu su oda ar sąlyčiu su akimis. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant saugos akinius ir pirštines.

                     2027 m. vasario 6 d.

                     2b09020

                     —

                     Eugenilacetatas

                        Priedo sudėtis

                     Eugenilacetatas

                        Veikliosios medžiagos apibūdinimas

                     Eugenilacetatas
                     Pagamintas cheminės sintezės būdu
                     Grynumas: ne mažiau kaip 98 %
                     Cheminė formulė: C12H14O3

                     CAS numeris 93–28–7
                     FLAVIS Nr.: 09.020

                        Analizės metodas
                         (1)

                     Eugenilacetato nustatymas pašaro priede ir pašaro kvapiųjų medžiagų premiksuose:
                     dujų chromatografija, masės spektrometrija ir sulaikymo trukmės fiksavimas (GC-MS-RTL).

                     Visų rūšių gyvūnai, išskyrus žuvis ir naminius paukščius

                     —

                     —

                     —

                                 1.

                                 Priedas sumaišomas su pašaru kaip premiksas.

                                 2.

                                 Priedo ir premiksų naudojimo taisyklėse turi būti nurodytos laikymo ir stabilumo sąlygos.

                                 3.

                                 Rekomenduojamas didžiausias veikliosios medžiagos kiekis: 5 mg/kg visaverčio pašaro, kurio drėgnis 12 %.

                                 4.

                                 Priedo etiketėje nurodoma:
                                 „Rekomenduojamas didžiausias veikliosios medžiagos kiekis visaverčiame pašare, kurio drėgnis 12 %: 5 mg/kg“.

                                 5.

                                 Premiksų, pašarinių žaliavų ir kombinuotojo pašaro etiketėse nurodoma veikliosios medžiagos funkcinė grupė, identifikavimo numeris, pavadinimas ir pridėtas kiekis, jei viršijamas toliau nurodytas veikliosios medžiagos kiekis visaverčiame pašare, kurio drėgnis 12 %: 5 mg/kg.

                                 6.

                                 Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos rizikos, susijusios su sąlyčiu su oda. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedai ir premiksai turi būti naudojami dėvint asmenines apsaugos priemones, įskaitant pirštines.

                     2027 m. vasario 6 d.

            (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports


title: 2015 m. rugsėjo 30 d. Komisijos įgyvendinimo reglamentas (ES) 2015/1748, kuriuo 2015 paraiškų teikimo metais dėl tiesioginių išmokų išankstinių išmokų dydžio ir dėl su plotu bei gyvuliais susijusių kaimo plėtros priemonių taikymo nukrypstama nuo Europos Parlamento ir Tarybos reglamento (ES) Nr. 1306/2013 75 straipsnio 1 dalies trečios pastraipos ir dėl tiesioginių išmokų mokėjimo nukrypstama nuo to reglamento 75 straipsnio 2 dalies pirmos pastraipos

text:
1.10.2015

               LT

               Europos Sąjungos oficialusis leidinys

               L 256/9

         KOMISIJOS ĮGYVENDINIMO REGLAMENTAS (ES) 2015/1748
   2015 m. rugsėjo 30 d.
   kuriuo 2015 paraiškų teikimo metais dėl tiesioginių išmokų išankstinių išmokų dydžio ir dėl su plotu bei gyvuliais susijusių kaimo plėtros priemonių taikymo nukrypstama nuo Europos Parlamento ir Tarybos reglamento (ES) Nr. 1306/2013 75 straipsnio 1 dalies trečios pastraipos ir dėl tiesioginių išmokų mokėjimo nukrypstama nuo to reglamento 75 straipsnio 2 dalies pirmos pastraipos
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 75 straipsnio 3 dalį,
   kadangi:

               (1)

               remiantis Reglamento (ES) Nr. 1306/2013 75 straipsnio 1 dalies trečia pastraipa, nuo spalio 16 d. iki lapkričio 30 d. valstybės narės gali išmokėti išankstines išmokas – ne daugiau kaip 50 % Europos Parlamento ir Tarybos reglamente (ES) Nr. 1307/2013 (2) numatytų tiesioginių išmokų atveju ir ne daugiau kaip 75 % Europos Parlamento ir Tarybos reglamentą (ES) Nr. 1305/2013 (3) su plotu ir gyvuliais susijusių paramos priemonių atveju;

               (2)

               Reglamento (ES) Nr. 1306/2013 75 straipsnio 2 dalyje nustatyta, kad to straipsnio 1 dalyje nurodytos išmokos, įskaitant išankstines išmokas tiesioginių išmokų atveju, nemokamos, kol neužbaigiamos to reglamento 74 straipsnyje numatytos administracinės patikros ir patikros vietoje. Tačiau su plotu ir gyvuliais susijusių paramos priemonių pagal kaimo plėtros politiką atveju, remiantis Reglamento (ES) Nr. 1306/2013 75 straipsnio 2 dalimi, išankstinės išmokos gali būti išmokėtos po to, kai užbaigiamos administracinės patikros, nustatytos to reglamento 59 straipsnio 1 dalyje;

               (3)

               dėl sunkios ekonominės tam tikrų žemės ūkio sektorių (visų pirma pieno produktų rinkos) padėties paramos gavėjai turi didelių finansinių sunkumų ir su pinigų srautu susijusių problemų. Ši padėtis sutampa su pirmaisiais naujų tiesioginių išmokų sistemų įgyvendinimo metais. Dėl valstybių narių patiriamų sunkumų praktiškai įgyvendinant šias sistemas, buvo vėluojama administruoti bendrąją paraišką, paramos paraiškas ir teisių į išmokas paraiškas arba pagal bazinę išmokos sistemą padidinti teisių į išmokas vertę. Todėl būtinos patikros greičiausiai bus baigtos vėliau negu įprasta, o išmokos paramos gavėjams greičiausiai bus atidėtos;

               (4)

               dėl šių susidariusių aplinkybių išskirtinumo ir dėl paramos gavėjams kylančių finansinių sunkumų, būtina palengvinti šiuos sunkumus ir suteikti galimybes paramos gavėjams padengti nuostolius, kol bus atkurtas rinkų stabilumas;

               (5)

               todėl nukrypimas nuo Reglamento (ES) Nr. 1306/2013 75 straipsnio 1 dalies trečios pastraipos pateisinamas siekiant sudaryti sąlygas valstybėms narėms 2015 paraiškų teikimo metais gavėjams išmokėti didesnę išankstinių išmokų dalį;

               (6)

               tiesioginių išmokų išmokėjimo tik užbaigus visas administracines patikras ir patikras vietoje principas – patikinimo, gaunamo taikant integruotą administravimo ir kontrolės sistemą, pagrindas. Tačiau atsižvelgiant į didelius paramos gavėjų patiriamus sunkumus, 2015 paraiškų teikimo metais būtina taikyti išskirtinę priemonę ir nukrypti nuo Reglamento (ES) Nr. 1306/2013 75 straipsnio 2 dalies pirmos pastraipos, kad tiesioginių išmokų atveju būtų sudarytos sąlygos išmokėti išankstines išmokas po to, kai bus užbaigtos administracinės patikros, apibrėžtos Komisijos įgyvendinimo reglamento (ES) Nr. 809/2014 (4) 28 ir 29 straipsniuose. Tačiau būtina, kad tokia leidžianti nukrypti nuostata netrukdytų patikimai valdyti finansų ir laikytis pakankamo patikinimo lygio reikalavimo. Taigi valstybės narės, taikančios nukrypti leidžiančią nuostatą, yra atsakingos už tai, kad būtų imtasi visų reikalingų priemonių siekiant užtikrinti, kad būtų išvengta permokų ir kad bet kokios nepagrįstai išmokėtos sumos būtų greitai faktiškai susigrąžintos. Be to, jeigu taikoma leidžianti nukrypti nuostata, turėtų būti pateikta 2016 finansinių metų valdymo deklaracija, nurodyta Reglamento (ES) Nr. 1306/2013 7 straipsnio 3 dalies b punkte;

               (7)

               atsižvelgiant į šiuo metu paramos gavėjų patiriamus didelius finansinius sunkumus, šis reglamentas turėtų įsigalioti jo paskelbimo dieną;

               (8)

               šiame reglamente nustatytos priemonės atitinka Žemės ūkio fondų komiteto, Tiesioginių išmokų komiteto ir Kaimo plėtros komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Nukrypdamos nuo Reglamento (ES) Nr. 1306/2013 75 straipsnio 1 dalies trečios pastraipos, 2015 paraiškų teikimo metais valstybės narės gali išmokėti išankstines išmokas – ne daugiau kaip 70 % tiesioginių išmokų, išvardytų Reglamento (ES) Nr. 1307/2013 I priede, atveju ir ne daugiau kaip 85 % pagal kaimo plėtros politiką teikiamos paramos, nurodytos Reglamento (ES) Nr. 1306/2013 67 straipsnio 2 dalyje, atveju.
   2 straipsnis
   Nukrypdamos nuo Reglamento (ES) Nr. 1306/2013 75 straipsnio 2 dalies pirmos pastraipos, 2015 paraiškų teikimo metais valstybės narės gali išmokėti išankstines išmokas tiesioginių išmokų, išvardytų Reglamento (ES) Nr. 1307/2013 I priede, atveju po to, kai užbaigiamos Reglamento (ES) Nr. 1306/2013 74 straipsnyje nurodytos administracinės patikros.
   3 straipsnis
   Į valstybių narių, taikančių šio reglamento 2 straipsnį, 2016 finansinių metų valdymo deklaraciją, teikiamą remiantis Reglamento (ES) Nr. 1306/2013 7 straipsnio 3 dalies b punktu, įtraukiamas patvirtinimas, kad paramos gavėjai negavo permokų, o nepagrįstai išmokėtos sumos, atlikus visos būtinos informacijos patikrinimą, buvo greitai faktiškai susigrąžintos.
   4 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugsėjo 30 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 549.

      (2)  2013 m. gruodžio 17 d. Europos Parlamento ir Tarybos reglamentas (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (OL L 347, 2013 12 20, p. 608).

      (3)  2013 m. gruodžio 17 d. Europos Parlamento ir Tarybos reglamentas (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, kuriuo panaikinamas Tarybos reglamentas (EB) Nr. 1698/2005 (OL L 347, 2013 12 20, p. 487).

      (4)  2014 m. liepos 17 d. Komisijos įgyvendinimo reglamentas (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės (OL L 227, 2014 7 31, p. 69).


title: 2013 m. liepos 24 d. Komisijos įgyvendinimo reglamentas (ES) Nr. 710/2013 dėl tam tikrų prekių klasifikavimo Kombinuotojoje nomenklatūroje

text:
25.7.2013

               LT

               Europos Sąjungos oficialusis leidinys

               L 200/14

         KOMISIJOS ĮGYVENDINIMO REGLAMENTAS (ES) Nr. 710/2013
   2013 m. liepos 24 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. liepos 24 d.

            Komisijos vardu Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  OL L 302, 1992 10 19, p. 1.

      PRIEDAS

                  Prekių aprašymas

                  Klasifikavima
                  (KN kodas)

                  Motyvai

                  (1)

                  (2)

                  (3)

                  Įrenginį (vadinamąjį eismo pranešimų kanalo (TMC) imtuvą) sudaro FM imtuvas, orinis kabelis (antena) ir maitinimo šaltinis. Įrenginyje yra USB jungtis.
                  Įrenginys priima telemetrinius signalus, kuriais FM radijo transliacijų dažnių juostoje eismo pranešimų kanalu perduodama eismo informacija. Įrenginys per USB jungtį prijungiamas prie padėties nustatymo sistemos (GPS) imtuvo, kuris apdoroja gautus telemetrinius signalus ir rodo eismo informaciją ekrane.
                  Garso transliacijų signalų įrenginys nepriima.

                  8517 69 39

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8517, 8517 69 ir 8517 69 39 atitinkančiais prekių aprašymais.
                  Kadangi įrenginys veikia tik prijungtas prie GPS imtuvo, išplėsdamas jo funkcijas, jis laikytinas GPS imtuvo reikmeniu ir todėl klasifikuotinas remiantis jo paties savybėmis.
                  Įrenginys nepriima jokių garso signalų. Todėl jis nepriskirtinas 8527 pozicijai kaip radijo laidų priėmimo aparatūra.
                  Įrenginys nėra nešiojamasis, nes jis veikia tik prijungtas prie GPS imtuvo. Be to, įrenginys savarankiškai negali atlikti radijo ieškos, aliarmo ar pranešimų gaviklio funkcijų, nes jis tik priima telemetrinius signalus. Todėl jis nepriskirtinas 8517 69 31 subpozicijai kaip nešiojamasis radijo ieškos imtuvas, aliarmo arba pranešimų gaviklis.
                  Todėl įrenginys klasifikuotinas kaip kita balso, vaizdo ar kitų duomenų perdavimo arba priėmimo aparatūra, įskaitant aparatūrą, skirtą laidinio ar belaidžio tinklo ryšiui (taip pat žr. KN paaiškinimų 8517 69 39 subpozicijos paaiškinimų 6 punktą), priskiriant KN kodą 8517 69 39.


title: 2015 m. rugsėjo 17 d. Komisijos įgyvendinimo reglamentas (ES) 2015/1553, kuriuo nustatomas paskirstymo koeficientas, taikytinas kiekiui, dėl kurio 2015 m. rugsėjo 1–7 d. pateiktos importo licencijų paraiškos pagal Reglamentu (EB) Nr. 1385/2007 leistas naudoti tarifines kvotas paukštienos sektoriuje

text:
18.9.2015

               LT

               Europos Sąjungos oficialusis leidinys

               L 242/46

         KOMISIJOS ĮGYVENDINIMO REGLAMENTAS (ES) 2015/1553
   2015 m. rugsėjo 17 d.
   kuriuo nustatomas paskirstymo koeficientas, taikytinas kiekiui, dėl kurio 2015 m. rugsėjo 1–7 d. pateiktos importo licencijų paraiškos pagal Reglamentu (EB) Nr. 1385/2007 leistas naudoti tarifines kvotas paukštienos sektoriuje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 1 ir 3 dalis,
   kadangi:

               (1)

               Komisijos reglamentu (EB) Nr. 1385/2007 (2) leista naudoti tarifines metines paukštienos sektoriaus produktų importo kvotas;

               (2)

               2015 m. rugsėjo 1–7 d. pateiktose 2015 m. spalio 1 d.–gruodžio 31 d. kvotos dalies importo licencijų paraiškose nurodytas kiekis didesnis už skirtą kiekį. Todėl kiekį, kuriam importuoti galima išduoti licencijas, reikėtų nustatyti prašomam kiekiui taikant paskirstymo koeficientą, apskaičiuotą remiantis Komisijos reglamento (EB) Nr. 1301/2006 (3) 7 straipsnio 2 dalimi;

               (3)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Kiekiui, nurodytam pagal Reglamentą (EB) Nr. 1385/2007 2015 m. spalio 1 d.–gruodžio 31 d. kvotos dalies importo licencijų paraiškose, taikomas šio reglamento priede nurodytas paskirstymo koeficientas.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugsėjo 17 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  2007 m. lapkričio 26 d. Komisijos reglamentas (EB) Nr. 1385/2007, nustatantis Tarybos reglamento (EB) Nr. 774/94 taikymo taisykles, susijusias su leidimu naudoti tam tikras Bendrijos tarifines kvotas paukštienos sektoriuje ir susijusias su tokių kvotų administravimu (OL L 309, 2007 11 27, p. 47).

      (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).

      PRIEDAS

                  Eilės Nr.

                  Paskirstymo koeficientas. 2015 m. spalio 1 d.–gruodžio 31 d. laikotarpiu pateiktos paraiškos
                  (%)

                  09.4410

                  0,182755

                  09.4411

                  0,185414

                  09.4412

                  0,19305

                  09.4420

                  0,214407

                  09.4421

                  —

                  09.4422

                  0,214368